Essaï Altounian
Essaï Altounian (arm. Եսայի Ալթունյան, g. 1980 m. lapkričio 5 d. Paryžiuje) – armėnų kilmės prancūzų dainininkas, dainų autorius, klavišininkas, muzikos įrašų prodiuseris ir aktorius. Būdamas dvylikos, Essaï įrašė savo pirmąją dainą, o 19-kos pasirašė kontraktą su „Sony France“ ir tapo grupės „Ideal-3“ pagrindiniu vokalistu. Sėkmingiausia jų daina tapo „Pardonne-moi“, kurią grojo visos pagrindinės Prancūzijos radijo stotys. Po dvejų metų Essaï paliko grupę ir pradėjo solinę karjerą. Dainininkui teko dirbti su atlikėja Jenifer, kuriai jis parašė keletą dainų naujam jos albumui, kuris pelnė Diamond Plaque apdovanojimą. Jungtinės Amerikos Valstijose atlikėjas su Kerry Gordy įrašė singlą „Family“. 2015 metais kaip grupės-projekto „Genealogy“ narys dalyvavo 60-ajame „Eurovizijos“ konkurse Vienoje.